OzLabs/hebrew-wiki-articles huggingface dataset:
מדמה מסוף

המסוף של שולחן העבודה [[GNOME בגרסה 2.2]]
מדמה מסוף (ידוע גם כיישום מסוף וכ-tty) היא תוכנה שמדמה מסוף וידאו, בתוך רכיבי תצוגה אחרים. למרות שהמילה מסוף מזוהה פעמים רבות כנרדפת למעטפת, ולמסוף טקסטואלי, המונח מסוף מתייחס גם לכל המסופים המרוחקים, כולל בעלי ממשק משתמש גרפי. מסוף הנפתח בתוך ממשק משתמש גרפי, נקרא לעיתים קרובות חלון מסוף.

חלון מסוף מאפשר למשתמש לגשת דרכו למסוף טקסטואלי ולכל יישומיו, כמו יישומים מבוססי ממשק שורת פקודה, וממשק משתמש טקסטואלי. היישומים יכולים לרוץ על אותו מחשב, או על מחשבים שונים דרך Telnet, ssh, וחיבור Dial-up. במערכות הפעלה דמויות יוניקס נפוץ שיש מספר חלונות מסוף, המחוברים לאותו מחשב. מסופים תומכים בדרך כלל ברצפי יציאה לשליטה בצבע המסוף, מיקום הסמן וכדומה.

==קישורים חיצוניים==

==הערות שוליים==

*
קטגוריה:ממשקי משתמש במחשב
חיים בן-עמי

חיים בן-עמי (25 בפברואר 1947 – 5 בדצמבר 2012) היה ראש אגף החקירות בשירות הביטחון הכללי וראש האגף הביטחוני-חברתי במשרד הביטחון.

==ביוגרפיה==
בן-עמי שירת בצה"ל בחטיבת הצנחנים. לאחר שחרורו הצטרף לשירות הביטחון הכללי, שימש רכז שטח ובמהלך שירותו ברצועת עזה, נפצע באורח קשה כשרימון יד הושלך לרכב בו נסע בשכונת שג'אעייה, בן-עמי איבד את רגלו ונפגע ברגלו השנייה. בן-עמי המשיך בשירותו בשב"כ כחוקר והתקדם עד לתפקיד ראש אגף החקירות בארגון. הוא עמד בראש צוות החקירה של המרגל מרדכי ואנונו, של שבתאי קלמנוביץ' ופיצח את פרשת מרקוס קלינגברג, לאחר שגרם לו להודות בריגול במהלך חקירתו למרות בדיקת פוליגרף לזכותו. כמו כן היה מופקד על חקירתו של המועמד לכהן כרמטכ"ל דן שומרון. פרש מהשב"כ לאחר 28 שנות שירות.

לאחר פרישתו כיהן כמנכ"ל רשת אורט ישראל בשנים 1996 עד 2002. בשנים 2010 עד 2012 כיהן כראש האגף הביטחוני-חברתי במשרד הביטחון.

בן עמי היה בעל תואר ראשון במשפטים מאוניברסיטת תל אביב, מוסמך כעורך דין, בוגר המכללה לביטחון לאומי ותואר שני במדיניות ציבורית מאוניברסיטת חיפה.

היה נשוי ואב לשני ילדים. אחיו הצעיר הוא עודד בן-עמי שכיהן כדובר צה"ל.

==קישורים חיצוניים==
* 
* [http://www.herzliyaconference.org/?CategoryID=58&ArticleID=187 חיים בן-עמי] באתר המרכז הבינתחומי הרצליה

==הערות שוליים==

קטגוריה:ראשי אגף החקירות בשב"כ
קטגוריה:ראשי האגף ביטחוני-חברתי
קטגוריה:מנכ"לים יוצאי השב"כ
קטגוריה:מנכ"לי אורט ישראל
חיים
קטגוריה:ישראלים שנולדו ב-1947
קטגוריה:ישראלים שנפטרו ב-2012
סקריבוס

סקריבוס (באנגלית: scribus) היא תוכנה חופשית וקוד פתוח להוצאה לאור שולחנית. התוכנה פותחה באמצעות Qt, והיא יישום חוצה-פלטפורמות והיא מפורסמת תחת הרישיון הציבורי הכללי של גנו.

התוכנה מאפשרת סידור, עימוד והכנה לדפוס באיכות מקצועית. התוכנה תומכת גם בהכנת מצגות אינטראקטיביות וטפסים כקובצי PDF. דוגמאות לשימוש בה כוללות יצירה של ספרים, עיתונים, כרזות ועוד. 

סקריבוס הושקה באביב 2001, גרסתה האחרונה (1.4.7) יצאה לאור באפריל 2018.

== קישורים חיצוניים ==

* 

קטגוריה:הוצאה לאור שולחנית
קטגוריה:תוכנות שהושקו ב-2001
קטגוריה:תוכנה חופשית
ג'יימס קארוויל

צ'סטר ג'יימס קארוויל (באנגלית: Chester James Carville; נולד ב-25 באוקטובר 1944) הוא פרשן פוליטי וידוען אמריקאי המשמש כדמות בולטת במפלגה הדמוקרטית. הוא זכה לחשיפה לאומית כשהיה היועץ האסטרטגי הבכיר של הקמפיין המוצלח של מושל ארקנסו דאז ביל קלינטון בבחירות לנשיאות 1992. משמש כיום כפרשן פוליטי בערוץ פוקס ניוז.

==ביוגרפיה==
נולד בקארוויל, עיירה השוכנת בדרום לואיזיאנה, מערבית לניו אורלינס, הנקראת על שם סבו, לואיס ארתור קארוויל, שהיה מנהל דואר. הוא סיים תואר J.D. במשפטים באוניברסיטת המדינה של לואיזיאנה.

==יועץ בחירות בישראל==
בהצעת ביל קלינטון, נשיא ארצות הברית, קארוויל, בוב שראם ששימש כותב הנאומים של קלינטו וסטנלי גרינברג ייעצו בשלהי 1998 ותחילת 1999 למועמד מפלגת העבודה אהוד ברק לקראת הבחירות לכנסת החמש עשרה ולראשות הממשלה. 

בניסיונם לסייע לברק להיבחר לראשות הממשלה, כנגד מועמדותו של ראש הממשלה המכהן בנימין נתניהו, קארוויל וחבריו יעצו כי ברק יצהיר הצהרות קצרות, הניתנות לציטוט, יגיב במהירות, יחזור על מסרים, יתבסס על סקרים יומיים, ינהל תעמולת בחירות שלילית בטלוויזיה, כלים מוכרים וידועים בעת מסעות בחירות בארצות הברית. מסע בחירות שגרם ליועציו של נתניהו לרמוז כי ארצות הברית מתערבת במערכת הבחירות בישראל.<ref></ref>
במערכת הבחירות שבה יעץ קארוויל לברק, ניצח ברק בבחירות בהפרש גדול, אך כהונתו נמשכה פחות משנתיים.

==קישורים חיצוניים==

* 

* 

==הערות שוליים==

קטגוריה:ביל קלינטון
קטגוריה:יועצים פוליטיים אמריקאים
קטגוריה:פרשנים פוליטיים אמריקאים
קטגוריה:בוגרי אוניברסיטת המדינה של לואיזיאנה
קטגוריה:אמריקאים שנולדו ב-1944
אקינורי נקיאמה

אקינורי נקיאמה (ביפנית: 中山 彰規; נולד ב-1 במרץ 1943) הוא מתעמל עבר יפני, אלוף אולימפי, שזכה ב-10 מדליות מהן 6 זהב (מקסיקו סיטי 1968 ומינכן 1972) ואלוף עולם שזכה ב-12 מדליות, מהן 7 זהב (דורטמונד 1966 ולובליאנה-1970).

נקיאמה היה הספורטאי המעוטר ביותר במדליות זהב באולימפיאדת מקסיקו סיטי, עם 6 מדליות, מהן 4 מדליות זהב, ביחד עם ורה צ'סלבסקה מצ'כוסלובקיה.

מבין כל המתעמלים במשחקים האולימפיים, מדורג נקיאמה במקום שביעי בכל הזמנים, לפי מספר מדליות הזהב שאותן צבר ותשיעי בכל הזמנים, לפי סך כל המדליות שאותן צבר.

== ביוגרפיה ==
נקיאמה נולד בנגויה. הוא למד באוניברסיטת צ'וקיו שבעיר הולדתו.

===אלוף עולם===
באליפות העולם שנערכה בדורטמונד, גרמניה בשנת 1966 זכה נקיאמה ב-6 מדליות, 3 זהב, 1 כסף ו-2 ארד. מדליות זהב, בתחרות הקבוצתית לראשונה בתולדותיה, בתרגיל קרקע ובתרגיל מתח. מדליית כסף, בתרגיל טבעות ומדליות ארד, בתחרות קרב-רב אישי ובתרגיל קפיצות.

===אלוף אולימפי, הספורטאי המעוטר ביותר===
באולימפיאדת מקסיקו סיטי (1968) זכה נקיאמה ב-6 מדליות, 4 זהב, 1כסף ו-1 ארד והיה לספורטאי המעוטר ביותר במדליות זהב ביחד עם ורה צ'סלבסקה מצ'כוסלובקיה (6 מדליות, 4 זהב ו-2 כסף). מדליות זהב, בתחרות הקבוצתית, בפעם השלישית ברציפות בתולדות יפן, בתרגיל טבעות, בתרגיל מקבילים ובתרגיל מתח. מדליית כסף, בתרגיל קרקע ומדליית ארד בתחרות קרב-רב אישי בתוצאה של 115.65 נק', אחרי בן ארצו סוואו קאטו (115.90 נק') ומיכאיל וורונין מברית המועצות (115.85 נק'). נוסף לכך, הוא סיים במקום חמישי בתרגיל קפיצות ובמקום 12 בתרגיל סוס סמוכות.

===המתעמל המצטיין באליפות העולם===
באליפות העולם שנערכה בליובליאנה, סלובניה (באותה העת יוגוסלביה) בשנת 1970 זכה נקיאמה ב-6 מדליות, 4 זהב, 1 כסף ו-1 ארד, יותר מכל מתעמל אחר באליפות. מדליות זהב, בתחרות הקבוצתית, בפעם השנייה ברציפות, בתרגיל קרקע ובכך הגן על תוארו, בתרגיל טבעות ובתרגיל מקבילים. מדליית כסף, בתרגיל מתח ומדליית ארד, בתחרות קרב רב אישי.

באולימפיאדת מינכן (1972) זכה נקיאמה ב-4 מדליות, 2 זהב, 1 כסף ו-1 ארד. מדליות זהב, בתחרות הקבוצתית, בפעם הרביעית ברציפות בתולדות יפן ובתרגיל טבעות ובכך הגן על תוארו. מדליית כסף, בתרגיל קרקע ומדליית ארד, בתחרות קרב רב אישי בתוצאה של 114.325 נק', אחרי חבריו לנבחרת סוואו קאטו (114.650 נק') ואיזו קנמוצו (114.575 נק'). נוסך לכך, הוא סיים פעמיים במקום חמישי בתרגיל מתח, אחרי 4 חבריו לנבחרת ותרגיל מקבילים, במקום שישי בתרגיל סוס סמוכות ובמקום 12 בתרגיל קפיצות.

לאחר שפרש מספורט תחרותי, אימן נקיאמה התעמלות מכשירים באוניברסיטה שבה למד. בהמשך, שימש כסגן יו"ר איגוד ההתעמלות של יפן.

== תארים והישגים ==
בשנת 2005 זכה נקיאמה להיכלל בהיכל התהילה הבינלאומי בהתעמלות.

==קישורים חיצוניים==

== הערות שוליים ==

קטגוריה:אלופים אולימפיים: טבעות
קטגוריה:אלופים אולימפיים: מקבילים
קטגוריה:אלופים אולימפיים: מתח
קטגוריה:אלופי עולם בהתעמלות
קטגוריה:משתתפי אולימפיאדת מקסיקו סיטי (1968)
קטגוריה:אלופים אולימפיים יפנים: התעמלות
קטגוריה:יפנים שנולדו ב-1943
הרווח בין ראשוניים עוקבים

הרווח בין ראשוניים עוקבים הוא ההפרש בין זוג מספרים ראשוניים עוקבים, כלומר <math>\ g_n = p_{n + 1} - p_n</math> כאשר <math>p_1 = 2, \,p_2 = 3,\, p_3= 5, \dots</math> היא סדרת הראשוניים. הבנת ההתנהגות של הרווח הזה, על אף שאינה סדירה, מספקת הבנה עדינה של סדרת המספרים הראשוניים.

הרווחים הראשונים הם 1, 2, 2, 4, 2, 4, 2, 4, 6, 2, 6, 4, 2, 4, 6, 6, 2, 6, 4, 2, 6, 4, 6, 8, 4, 2, 4, 2, 4, 14, 4, 6, 2, 10, 2, 6, 6, 4, 6, 6, 2, 10, 2, 4, 2, 12, 12, 4, 2, 4, 6, 2, 10, 6, 6, 6, 2, 6, 4, 2, ...

ממשפט המספרים הראשוניים נובע כי <math>\lim_{n\to\infty}\frac{g_n}{p_n}=0</math>. 

בשנת 1930 הראה גוידו הוהייסל (Guido Hoheisel) כי קיים מספר <math>\theta < 1</math> שמקיים <math>\pi(x + x^\theta) - \pi(x) \sim \frac{x^\theta}{\log(x)}, x \to \infty</math>, כאשר <math>\pi</math> היא פונקציית המספרים הראשוניים. זהו שיפור למשפט המספרים הראשוניים (השקול לטענה זו עבור <math>\theta = 1</math>); הטענה חזקה יותר ככל ש-<math>\theta</math> קטן יותר. מן הקירוב הזה נובע ש- <math>g_n<p_n^\theta,\,</math> עבור <math>n</math> גדול מספיק. הוהסיאל הראה שאפשר לבחור <math>\theta=1-1/33000</math>, וערך זה שופר ל-<math>1-1/250</math> על ידי האנס היילברון (Hans Heilbronn), ואחר-כך ל-<math>\theta = 3/4 + \varepsilon</math> עבור כל <math>\varepsilon > 0</math>, על ידי ניקולאי צ'ודקוב (Nikolai Chudakov). התקדמות משמעותית בהבנת הרווחים בין הראשוניים הושגה על ידי אלברט אינגהם (Albert Ingham), שהראה שאם <math>\zeta(1/2 + it)=O(t^c)\,</math>
עבור קבוע <math>c</math> מסוים (בסימון אסימפטוטי וכאשר <math>\zeta</math> היא פונקציית זטא של רימן), אז <math>\pi(x + x^\theta) - \pi(x) \sim \frac{x^\theta}{\log(x)}</math> עבור כל <math>\theta > (1 + 4c)/(2 + 4c)</math>. מכיוון שהקירוב לפונקציית זטא נכון לכל <math>c > 1/6</math>, אפשר להסיק שהטענה על <math>\pi</math> נכונה לכל <math>\theta</math> גדול מ-<math>5/8</math>.

בשנת 2005 הוכח כי-<math>\liminf_{n\to\infty}\frac{g_n}{\log p_n}=0</math> ומאוחר יותר שיפרו את הטענה לערך <math>\liminf_{n\to\infty}\frac{g_n}{\sqrt{\log p_n}(\log\log p_n)^2}<\infty</math>.

לפי השערת המספרים הראשוניים התאומים, הערך <math>g_n=2</math> אמור להתקבל אינסוף פעמים. בשנת 2013 הוכיח זהאנג כי <math>\ g_n<7 \cdot 10^7</math> אינסוף פעמים, ותוצאה זו שופרה בהמשך עד לטענה כי <math>\ g_n \leq 246</math> אינסוף פעמים.

==קישורים חיצוניים==
* 
* 

קטגוריה:מספרים ראשוניים
קטגוריה:תורת המספרים
קטגוריה:פונקציות אריתמטיות
יצחק מדרוהוביץ'

רבי יִצְחָק מִדְּרוֹהוֹבִיץ (ביידיש: דרהאביטש - דראָביטש) (נפטר ז' בניסן ה'תק"ד/ה'תק"י) היה מגיד מישרים מראשוני גדולי תלמידי הבעל שם טוב, מעין 'תלמיד חבר' (חבר שהוא גם תלמיד), אביו של רבי יחיאל מיכל המגיד מזלאטשוב ורבי יוסף דרוביצר, אבד"ק מעזבוז.

== ביוגרפיה ==
נולד לרבי יוסף ספראווידליוור מפיסטין שכונה "רבי יוסף איש אמת" (בן רבי משה מזבוריש) וליענטה שכונתה "יענטה הנביאה". בצעירותו שימש כמגיד מישרים באוסטרהא; אז עדיין היה מתנגד לחסידות, אך במשך כהונתו בדרוהוביץ' הפך למעריצו ותלמידו של הבעש"ט בעקבות מעשה.

בדרוהוביץ' שימש כאב"ד רבי יצחק מהמבורג ורבי יצחק מדרוהוביץ' שימש כדיין וכמגיד מישרים. אף על פי שכל אחד מהם נמנה עם קהילה שונה (רבי יצחק מהמבורג מהמתנגדים ורבי יצחק מדרוהוביץ' מהחסידים) שרר ביניהם השלום.

בסוף ימיו כיהן כמגיד בהורוכוב, שם נפטר בז' בניסן ה'תק"י ושם נטמן.

== התקרבותו לחסידות ==
על בואו אל הבעש"ט מספרים כי היה נוהג לומר כל לילה בקריאת שמע שעל המיטה הפסוק "בידך אפקיד רוחי" ומיד נרדם, ואם קרה שלא נרדם היה יודע כי חטא במשהו וצריך לחזור בתשובה על כך. ופ"א בתקופת התגוררותו בדרוהוביץ' קרה שפשפש במעשיו ולא מצא שם דבר חטא עד שנזכר ששמע דברי ליצנות על הבעש"ט ולא מיחה. מיד קם ונסע למז'יבוז' לפייסו. למחרת התפלל בבית הכנסת של הבעש"ט ובעת קריאת התורה קרא אותו הבעש"ט (למרות שלא הכירו) בתואר "מורה מורינו רבי יצחק ב"ר יוסף" ואמר לו הבעש"ט: "מורי ורבי התלוצץ על הבעש"ט ונסע דרך כזה, הבעש"ט מוחל לו בלב שלם". ובעקבות מקרה זה החליט להישאר אצל הבעש"ט.

כך גם מקובל כי בעת בואו בראשונה אל הבעש"ט ציווה לכבדו באמרו כי נתנו לו מן השמים נשמה נמוכה ביותר והוא הגביה אותה למעלת רבי שמעון בר יוחאי.

בנו רבי יחיאל מיכל מזלוטשוב היה אומר כי בכל יום מכבדים אותו או את אביו לדרוש בהיכל מסוים בגן עדן, יום אחד את אביו בגלל היותו אביו של רבי יחיאל מיכל, ויום אחד מכבדים אותו בגלל היותו בנו של רבי יצחק.

== לקריאה נוספת ==
*מכון ברכת יוסף, זיכרון לראשונים, (כתבי רבי משה חיים קליינמן), אשדוד תשס"ט, עמודים יז - לח

==קישורים חיצוניים==
* 

==הערות שוליים==

קטגוריה:תלמידי הבעל שם טוב
כוח בנגלי

כוח בנגלי (שם מדעי: Varanus bengalensis) הוא מין של לטאת כוח גדולה החיה בתת-היבשת ההודית ברחבי הודו, סרי לנקה וגם במערב אסיה ובמזרחה מגיעים עד לאיי יאווה שבאינדונזיה. הלטאה הזו יכולה להגיע לאורך של 175 ס"מ עם זנב שאורכו 100 ס"מ ולשקול עד 8 ק"ג.

אלו לטאות אפורות ועצלניות בעלות חוטם מוארך ורגליים קצרות בעלות טפרים חדים. הם מטפסים טובים על עצים ומחפשים שם את מזונם. כמו כן הם שחיינים טובים.

הם נפוצים ביערות גשם, ביצות וגדות נהר באזור תפוצתם ומחפשים יצורים קטנים, בעיקר חסרי חוליות, דגים ודו-חיים אך גם עופות, זוחלים לרבות נחשים ויונקים קטנים.

==קישורים חיצוניים==

==הערות שוליים==

כוח בנגלי בהודו

קטגוריה:טקסונים שתוארו בידי פרנסואה מארי דודין
קטגוריה:כוחיים
קטגוריה:הודו: זוחלים
קטגוריה:אינדונזיה: זוחלים
קטגוריה:מיאנמר: זוחלים
קטגוריה:בנגלדש: זוחלים
קטגוריה:בעלי חיים שתוארו ב-1802
מרינט פישון

מרינט פישון (בצרפתית: Marinette Pichon; נולדה ב-26 בנובמבר 1975) היא כדורגלנית עבר צרפתייה ששיחקה כחלוצה. פישון היא מלכת השערים של נבחרת צרפת בכל הזמנים, עם 81 שערים ב-112 הופעות.

==קריירה==
פישון נולדה ב-26 בנובמבר 1975 בעיר בר סור אובה שבצרפת. ב-1992, היא החלה לשחק בקבוצת "אולימפיק סנט ממי" מהליגה הצרפתית השנייה, ושנתיים לאחר מכן ערכה את הופעת הבכורה שלה בנבחרת צרפת הבוגרת. ב-1995, היא עלתה עם קבוצתה לליגת העל, אך לאחר שנתיים ירדה הקבוצה בחזרה לליגה השנייה.

בקיץ 1997 שיחקה פישון בטורניר הבינלאומי הראשון בקריירה שלה - אליפות אירופה שנערכה באותה שנה בנורווגיה ושוודיה. בשלב הבתים של הטורניר השיגו הצרפתיות ארבע נקודות, אך סיימו במקום השלישי ולא העפילו לחצי הגמר. ארבע שנים לאחר מכן, באליפות אירופה שהתקיימה בגרמניה, כבשה פישון שלושה שערים במהלך שלב הבתים, אך צרפת שוב לא הצליחה לעבור את הסיבוב הראשון.

בשנת 2002, סיימה פישון בפעם השנייה ברציפות כמלכת השערים של הליגה הצרפתית, והחליטה לנסות את מזלה בליגת ה-WUSA האמריקאית. היא חתמה בקבוצת פילדלפיה צ'ארג', וכבר בשנתה הראשונה בליגה היא נבחרה לשחקנית המצטיינת של העונה, לאחר שכבשה 14 שערים במהלכה והובילה את פילדלפיה לחצי גמר הפלייאוף. עונה לאחר מכן היא כבשה שוב 14 שערים, וחלקה את תואר מלכת השערים של הליגה עם דאגני מלגרן הנורווגית.

ב-2003 פורקה ה-WUSA, ופישון החליטה לחזור לאולימפיק סנט ממי. בסוף שנה זו, היא אף לקחה חלק במשחקי הגביע העולמי שנערכו בסין. זה היה גביע העולם הראשון בו השתתפה נבחרת צרפת, וגם בו היא לא הצליחה לעבור את שלב הבתים. פישון כבשה את שני השערים היחידים של הנבחרת בטורניר - בניצחון מול קוריאה הדרומית ובתיקו מול ברזיל, ופתחה בהרכב הראשון בכל שלושת המשחקים.

שנה לאחר מכן, עברה פישון לקבוצת הצמרת ג'וביסי, ומהר מאוד הפכה לאחת מהשחקניות הבולטות בקבוצה. בשתי עונותיה הראשונות במועדון, היא כבשה 74 שערים, סיימה פעמיים כמלכת השערים של הליגה וזכתה פעם אחת בפרס כדורגלנית השנה בצרפת. בעונתה הראשונה בג'וביסי זכתה פישון עם הקבוצה בגביע הצרפתי, ובעונה השנייה היא זכתה איתה באליפות הליגה. הייתה זו האליפות היחידה בקריירה בת 15 השנים של פישון.

בספטמבר 2006, לאחר שלא הצליחה להעפיל לגביע העולם עם נבחרת צרפת, הודיעה פישון על פרישה מכדורגל בינלאומי. בסיום עונת 2007, היא פרשה גם מהזירה המקומית. שש שנים לאחר פרישתה, חזרה פישון לג'וביסי, אך הפעם לצוות הניהולי של המועדון.

==חיים אישיים==
מספר שנים אחרי פרישתה, הודיעה פישון על יציאתה מהארון. בנובמבר 2012, היא הייתה לאישה השנייה בתולדות צרפת שזוכה לחופשת לידה בעקבות ההיריון של בת זוגה. היריון זה התבצע באמצעות הפריה חוץ-גופית.

==קישורים חיצוניים==

==הערות שוליים==

קטגוריה:כדורגלניות צרפתיות
קטגוריה:חלוצות כדורגל צרפתיות
קטגוריה:חלוצי כדורגל צרפתים
קטגוריה:כדורגלניות להט"ביות
קטגוריה:ספורטאים להט"בים צרפתים
קטגוריה:ספורטאיות לסביות
קטגוריה:צרפתיות שנולדו ב-1975
קטגוריה:צרפתים שנולדו ב-1975
כוח זהוב

כוח זהוב (שם מדעי: Varanus flavescens) הוא מין של לטאת כוח גדולה החיה בתת-היבשת ההודית ובדרום-מזרח אסיה. אורכו מגיע ל-150 ס"מ, עם זנב באורך של 100 ס"מ.

כוח זה הוא מין בצבע זהוב כהה עם עור מקומט מעט וחוטם קצר. הוא מצוי ביערות וגדות נהרות (לרבות האינדוס, הגנגס והבראהמאפוטרה) בהודו, פקיסטן, נפאל ובנגלדש.

הכוח מחפש את מזונו על הקרקע, במים וגם מטפס על עצים. הוא ניזון מיצורים קטנים שונים הכוללים חרקים, דגים, דוחיים, זוחלים קטנים, עופות ויונקים קטנים. לכוח הבוגר אין טורפים טבעיים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי ג'ון אדוארד גריי
קטגוריה:כוחיים
קטגוריה:הודו: זוחלים
קטגוריה:פקיסטן: זוחלים
קטגוריה:בנגלדש: זוחלים
תאי אלפא

תאי אלפה (α-cells) הם תאים אנדוקרינים באיי לנגרהנס שבלבלב. הם מהווים עד כ-20% מסך כל התאים באיים אצל בני אדם, תפקידם העיקרי של התאים הוא לייצר ולהפריש את ההורמון גלוקגון, אשר אחראי לעלייה ברמת הגלוקוז בדם.

== תפקיד ==
על מנת לעלות את רמת הגלוקוז בדם, גלוקגון נקשר לקולטנים בתאי כבד (הפטוצייט - hepatocyte) ובתאים נוספים כמו בכליות. זה גורם להפעלה של האנזים גליקוגן פוספורילאז (Glycogen phosphorylase) בתוך הכבד, אשר הוא בתורו מתחיל בפרוק גליקוגן לגלוקוז, תהליך המכונה גליקוגנוליזה.

במכרסמים, תאי אלפא נמצאים בפריפריה של איי לנגרהנס, אך בבני אדם, ארכיטקטורה של האיים פחות מסודרת באופן כללי וניתן למצוא את התאים גם במרכזי האיים.

בעת צפייה בתאים במיקרוסקופ אלקטרונים, ניתן לזהות את תאי אלפא על ידי הגרגר האופייני שלהם עם ליבה צפופה גדולה וסביבם הילה לבנה קטנה.

== ראו גם ==
* גלוקגונומה
* תאי בטא

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:המערכת האנדוקרינית
הפיגוע במרכז המסחרי בדימונה

הפיגוע במרכז המסחרי בדימונה היה פיגוע התאבדות ב־4 בפברואר 2008 במרכז המסחרי בדימונה. אישה אחת וגבר אחד נרצחו ושמונה נוספים נפצעו. גדודי חללי אל-אקצא והחזית העממית לשחרור פלסטין נטלו אחריות משותפת לפיגוע.

==הפיגוע==
ב-4 בפברואר 2008 הגיעו שני מחבלים פלסטינים מרצועת עזה חגורים בחגורות נפץ למרכז המסחרי בדימונה. מחבל אחד פוצץ את חגורת הנפץ שלו ובפיצוץ נהרגה אישה ו-9 נפצעו. כתוצאה מהפיצוץ נפצע גם המחבל השני. אזרחים הבחינו שהמחבל הפצוע נושא חגורת נפץ. למקום הגיעו חבלנים ושוטרים. לבסוף נורה המחבל הפצוע על ידי חבלן המשטרה גלעד בסטיקר ולאחר מכן על ידי פקד קובי מור מיחידת "מגן", לפני שהצליח להפעיל את המטען שנשא על גופו.

== לאחר הפיגוע ==
רפאל סויסה, אזרח ששהה מדי יום במרכז המסחרי, קם עם חבריו שניות לפני הפיצוץ. הוא הספיק לראות את המחבל מתפוצץ ואת הזוועה שלאחר מכן. משפחתו הפצירה בו לקבל טיפול, אך הוא סירב. באותו לילה הוא נפטר בשנתו.

ארצות הברית פרסמה הודעת גינוי לפיגוע.

פקד קובי מור זכה לשבחים על תפקודו מראש הממשלה והשר הביטחון, ומפכ"ל המשטרה דודי כהן, הודיע כי דרגתו תועלה לדרגת רב פקד, ויוענק לו ציון לשבח. גלעד בסטיקר גם הועלה בדרגה יחד עם קובי מור.

ב-26 ביולי 2008 כוח ימ"מ, בשיתוף פעולה עם השב"כ וצה"ל, חיסלו את שיהאב נתשה, מחבל חמאס בן 25 מחברון שהכין את מטען החבלה ששימש בפיגוע. נתשה חוסל בנוהל סיר לחץ: הכוח ירה מספר רקטות אל עבר הבית בו התבצר ואחרי מספר פיצוצים הרס דחפור D9 משוריין את הבית.

==ראו גם==
*פיגועי התאבדות בישראל

==קישורים חיצוניים==
*
* 
* 
* [http://www.mako.co.il/ambatia-main/Video-2ad2ba4ce7bc811004.htm תיעוד הפיגוע בדימונה] באתר מאקו

==הערות שוליים==

דימונה, הפיגוע במרכז המסחרי
דימונה, הפיגוע במרכז המסחרי
קטגוריה:דימונה: היסטוריה
דימונה
דימונה
דימונה
קטגוריה:ישראל: מיתות מצולמות
מקסוול פרקינס

מקסוול אוורט פרקינס (באנגלית: Maxwell Evarts Perkins; 20 בספטמבר 1884 - 17 ביוני 1947) היה עורך ספרותי אמריקאי שערך בין היתר את ספריהם של ארנסט המינגוויי, תומאס וולף וסקוט פיצג'רלד.

==ביוגרפיה==
פרקינס נולד בניו יורק, סבו מצד אמו היה המשפטן והפוליטיקאי ויליאם אברטס. ב-1907 סיים תואר ראשון בכלכלה באוניברסיטת הרווארד. לאחר לימודיו עבד ככתב בניו יורק טיימס.

ב-1910 הצטרף פרקינס להוצאת הספרים בני צ'ארלס סקריבנר (Charles Scribner's Sons). ב-1919 החתים את הסופר הצעיר סקוט פיצג'רלד, הוא ערך את ספריו וקידם את יצירתו בהנהלת ההוצאה. הספר הראשון של פיצג'רלד שפרסמה ההוצאה היה "בואכה גן עדן" שזכה להצלחה גדולה. דרך פיצג'רלד הכיר את ארנסט המינגוויי וצירף גם אותו לשורת הסופרים בהוצאה ותחת עריכתו. ב-1926 פרסמה ההוצאה את הרומן המשמעותי הראשון של המינגוויי "וזרח השמש", הצלחת הספר הביאה לפרסום ספרו הבא "הקץ לנשק" שהפך לרב מכר. לאחר מותו של פרקינס הקדיש לו המינגוויי את ספרו "הזקן והים". סופר נוסף אותו גילה פרקינס היה תומאס וולף, בספריו של וולף נדרש פרקינס לעריכה רבה וניהל עמו מאבקים ממושכים במטרה להביאו לקיצוץ נרחב באורכם, עד שלבסוף עזב וולף את ההוצאה.

סופרים בולטים נוספים שאת ספריהם ערך פרקינס היו אלן פטון, ארסקין קולדוול, מרג'ורי קינן רולינגס וג'יימס ג'ונס אותו שכנע לנטוש את כתיבת האוטוביוגרפיה לטובת הרומן "מעתה ועד עולם".

דמותו של פרקינס גולמה על ידי קולין פירת' בסרט הקולנוע "Genius" ("גאון") מ-2016 וכן על ידי מלקולם מקדואל בסרט שנותי היפות בקרוס קריק מ-1983.

נכדו הוא השחקן פרי קינג.

==קישורים חיצוניים==

* 
* 

קטגוריה:ניו יורק: אישים
קטגוריה:עורכים ספרותיים
קטגוריה:ארנסט המינגוויי
קטגוריה:אמריקאים שנולדו ב-1884
קטגוריה:אמריקאים שנפטרו ב-1947
עונת 1954/1955 בליגה ב'

עונת 1954/1955 בליגה ב הייתה העונה השלישית והאחרונה של ליגה ב' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 23 קבוצות שהתחרו בבית הצפון ובית הדרום. את העונה הסדירה סיימו הפועל קריית חיים ומכבי יפו במקום הראשון, וזכו להשתתף במשחקי המבחן לליגה העליונה לקראת עונת 1955/1956. בעקבות משחקי המבחן מכבי יפו עלתה לליגה העליונה והפועל קריית חיים נותרה בליגת משנה. 

בסיום העונה 13 קבוצות ירדו לליגה ב' שהפכה להיות הליגה השלישית בחשיבותה. 

==התחרות==
===בית הצפון===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccccff
|1||הפועל קריית חיים||20||15||1||4||89||25||64||31||עלה למשחקי המבחן
|-
|2|| אחווה נוצרית חיפה ||20||10||7||3||38||25||13||27||rowspan=3|
|-
|3||הפועל נהריה||20||10||5||5||35||30||5||25
|-
|4||הפועל רעננה||20||11||2||7||47||39||8||24
|- bgcolor=#ffcccc
|5||הפועל בית ליד||20||7||8||5||27||27||0||22||rowspan=7 align=center|ירדו ליגה 
|- bgcolor=#ffcccc
|6||הכח חיפה||20||7||6||7||27||35||8-||20
|- bgcolor=#ffcccc
|7||הפועל עכו||20||7||3||10||28||43||15-||17
|- bgcolor=#ffcccc
|8||מועדון ספורט עתלית||20||6||5||9||33||49||16-||17
|- bgcolor=#ffcccc
|9||מכבי חדרה||20||6||4||10||43||38||5||16
|- bgcolor=#ffcccc
|10||מכבי זכרון יעקב||20||5||2||13||24||57||33-||12
|- bgcolor=#ffcccc
|11||הפועל נתניה||20||3||3||14||30||53||23-||9
|}

===בית הדרום===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccccff
|1|| מכבי יפו||22||16||4||2||73||21||52||36||הועלה למשחקי המבחן
|-
|2|| הכח תל אביב||22||16||3||3||55||16||39||35||rowspan=5|
|-
|3|| הפועל ירושלים||22||13||6||3||60||31||29||32
|-
|4|| הפועל מחנה יהודה||22||11||4||7||56||42||14||26
|-
|5|| הפועל רחובות||22||10||4||8||62||44||18||24
|-
|6|| מכבי רמת גן||22||9||3||10||41||34||7||21
|- bgcolor=#ffcccc
|7|| מכבי ירושלים||22||8||6||8||37||42||5-||21||align=center|תוך הורדת נקודה
|- bgcolor=#ffcccc
|8|| בני יהודה תל אביב||22||9||3||10||36||44||8-||20||align=center|תוך הורדת נקודה
|- bgcolor=#ffcccc
|9|| מכבי שעריים||22||6||3||13||21||42||21-||15||rowspan=4 align=center|ירדו ליגה 
|- bgcolor=#ffcccc
|10|| הפועל ראשון לציון||22||5||4||13||29||44||15-||14
|- bgcolor=#ffcccc
|11|| בית"ר יפו||22||5||4||13||29||54||25-||14
|- bgcolor=#ffcccc
|12|| ימק"א ירושלים||22||0||4||18||23||97||74-||4
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://jpress.nli.org.il/Olive/APA/NLI_heb/SharedView.Article.aspx?parm=iejHnzpN6aQynKhH3CXszt1fIADwq4PHofmlUgILPqQBq%2BlwBcXPRaVMfd2y3qToYw%3D%3D&mode=image&href=DAV%2F1955%2F11%2F06&page=3&rtl=true סיכום משחקי המבחן]

קטגוריה:עונות בליגת המשנה בכדורגל בישראל
קטגוריה:1954 בישראל: כדורגל
קטגוריה:1955 בישראל: כדורגל
קטגוריה:תחרויות כדורגל ב-1954
קטגוריה:תחרויות כדורגל ב-1955
דייל אליס

דייל אליס (באנגלית: Dale Ellis; נולד ב-6 באוגוסט 1960) הוא כדורסלן עבר אמריקאי ששיחק במשך 17 עונות בליגת ה-NBA בעמדות הקלע והסמול פורוורד. התבלט כאחד מקלעי השלשות המובילים של תקופתו, ואף זכה בתחרות השלשות של ה-NBA בעונת . ממוצעיו לאורך הקריירה עומדים על 15.7 נקודות, 3.5 ריבאונדים ו-1.4 אסיסטים למשחק.

==קריירה מקצועית==
בשנת 1983, בסיום לימודיו האקדמיים באוניברסיטת טנסי, נרשם אליס לדראפט ה-NBA בו נבחר על ידי דאלאס מאבריקס בבחירה התשיעית. בשלוש עונותיו במאבריקס שימש כשחקן ספסל, וקלע 8.2 נקודות בממוצע למשחק כמחליפם של כוכבי הקבוצה רולנדו בלקמן ומארק אגוויר.

עונת הפריצה בקריירה של אליס נרשמה ב-, לאחר שנשלח בטרייד לסיאטל סופרסוניקס בתמורה לאל ווד. בסיאטל תופקד לראשונה כקלע הפותח של הקבוצה והוביל את קלעיה עם 24.9 נקודות למשחק, מה שזיכה אותו בתואר השחקן המשתפר של העונה. לצד טום צ'יימברס ואקסבייר מקדניאל, סחב אליס את הסופרסוניקס למקום השביעי במערב עם מאזן 39-43, ובפלייאוף עצמו גברה סיאטל הן על דאלאס מאבריקס (3-1) והן על יוסטון רוקטס (4-2), לפני שהפסידה בגמר המערב ללוס אנג'לס לייקרס (4-0). בעונה הבאה שיפר אליס את תפוקתו הממוצעת ל-25.8 נקודות, ובעונת היה הקלעי השלישי בטיבו בליגת ה-NBA כשקלע 27.5 נקודות למשחק (אחרי מייקל ג'ורדן וקארל מלון). במסגרת סוף שבוע האולסטאר של אותה עונה נבחר לראשונה להשתתף במשחק האולסטאר, וכן זכה בתחרות השלשות.

ברמה הקבוצתית כשלה סיאטל לשחזר את הישג ההעפלה לגמר האזורי, ובמהלך עונת הועבר אליס למילווקי באקס בתמורה לקלע ריקי פירס. בעונה וחצי ששיחק במילווקי חזר אליס לעמדת השחקן השישי, וקלע 16.4 נקודות למשחק. לקראת עונת נשלח אליס בטרייד לסן אנטוניו ספרס בתמורה לרוקי טרייסי מארי, ושיחק בקבוצה, כקלע הפותח, עד סוף עונת . בשלוש העונות הבאות שיחק עבור דנוור נאגטס, עדיין כשחקן חמישייה יציב ואפקטיבי, ותרם 14.3 נקודות בממוצע למשחק. בעונות ו- חזר לשחק בסיאטל, הפעם כמחליף של הרסי הוקינס, וקלע שלשות באחוזים הגבוהים ביותר ב-NBA בעונת 1997/1998 עם 46.4%. את עונת העביר במילווקי ובשארלוט הורנטס, ובסיומה פרש ממשחק, בגיל 40.

לאורך הקריירה שיחק אליס ב-1,209 משחקים, בהם העמיד ממוצעים של 15.7 נקודות, 3.5 ריבאונדים ו-1.4 אסיסטים למשחק, תוך שהוא קולע ב-47.9% מהשדה ו-40.3% מהשלוש. בעונת קבע שיא NBA לדקות במשחק בודד, כששיחק 69 דקות (מתוך 73) במשחק של סיאטל מול מילווקי שכלל 5 הארכות. באותו משחק, בו ניצחה מילווקי בתוצאה 155-154, קבע אליס גם שיא קריירה של 53 נקודות. בעת פרישתו דורג שני בתולדות ה-NBA במספר שלשות בקריירה, עם 1,719 (אחרי רג'י מילר).

==קישורים חיצוניים==

* 

==הערות שוליים==

קטגוריה:בוגרי אוניברסיטת טנסי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני דאלאס מאבריקס
קטגוריה:כדורסלני סיאטל סופרסוניקס
קטגוריה:כדורסלני מילווקי באקס
קטגוריה:כדורסלני סן אנטוניו ספרס
קטגוריה:כדורסלני דנוור נאגטס
קטגוריה:כדורסלני שארלוט הורנטס
קטגוריה:משתתפי משחק האולסטאר של ה-NBA
קטגוריה:זוכי תחרות השלשות של ה-NBA
קטגוריה:בחירות דראפט של דאלאס מאבריקס
קטגוריה:ג'ורג'יה: כדורסלנים
קטגוריה:אמריקאים שנולדו ב-1960
קניון אביה

קניון אביה הוא אחד מקניוני העיר באר שבע. קניון אביה הוא קניון שכונתי, הממוקם במרכז שכונה ו' של העיר. מדרום וממזרח לקניון ממוקמים הרחובות "מבצע יואב" ו-"שאול המלך" המשמשים כדרכי גישה לבניין ומכילים סופר וקניון נוסף - קניון שאול המלך.

== היסטוריה ==
הקניון נבנה בשנת 1996 והיה הקניון השני שנבנה בבאר שבע. הקניון נבנה על ידי שני קבלנים שלא הצליחו להעלות את הקניון ולקדמו לידי פרסום ושיווק בשל חובות לבנקים, ולפי צו בית משפט נלקחה מידיהם האחראיות על הקניון. משנת 2006 מנוהל הקניון על ידי חברת יובלים.

== תיאור הקניון ==
שטחו המסחרי של הקניון 6,785 מטר רבוע. שטחו המלא של הקניון (הכולל את משרדי ההנהלה, בנק, מרכול וסניף דואר של "דואר ישראל" הוא 7,800 מטר רבוע. בחניון 150 מקומות חניה חינמיים. הקניון סגור בשבת. הקניון בנוי בצורת תיבה בעלת חלונות זכוכית ועשוי מבטון המצופה בשיש.

== קישורים חיצוניים ==
* 

קטגוריה:באר שבע: מרכזי קניות
הפיגוע בנמל אשדוד

הפיגוע בנמל אשדוד היה פיגוע התאבדות כפול שאירע ב-14 במרץ 2004 בנמל אשדוד. בפיגוע נהרגו 10 אזרחים ו-16 נפצעו. החמאס והפת"ח לקחו אחריות על הפיגוע.
==הפיגוע==
ב-14 במרץ 2004 שני מחבלים מתאבדים פלסטינים חגורים בחגורות נפץ שהוחבאו מתחת לבגדיהם התקרבו לנמל אשדוד. למרות סידורי הביטחון העצומים במתחם, המחבלים הצליחו לחדור לתוכו. ב-16:20 שני המחבלים פוצצו את עצמם- אחד התפוצץ בבניין משרדים במתחם, והשני התפוצץ לאחר כמה רגעים על הגדר בכניסה לנמל. מעוצמת הפיצוץ נרצחו 10 אזרחים, 8 מהם עובדי הנמל, ונפצעו 16.

החמאס והפת"ח נטלו אחריות משותפת לפיגוע ואמרו כי הוא בוצע על ידי שני בני 18 ממחנה הפליטים ג'אבליה שברצועת עזה. שני המחבלים הצליחו
לחדור מהרצועה כשהסתתרו בתוך מכולה עם דופן כפולה שעברה במעבר קרני. מנהיג חמאס בעזה מסר כי התוכנית המקורית הייתה להתפוצץ לצד מכלי דלק בנמל; ישראל אמרה כי המחבלים התכוונו לבצע "מגה פיגוע" עם מאות נפגעים, אך במקום זאת הם התפוצצו במרחק מאות מטרים ממכלי הדלק. מאוחר יותר נחשף כי ניזאר ריאן מימן ותכנן את הפיגוע. בעקבות הפיגוע התקבלה בקבינט המדיני-ביטחוני החלטה להתנקש במנהיג החמאס אחמד יאסין, ו-8 ימים לאחר הפיגוע הוא נהרג בסיכול ממוקד.

עוד בשנת 1985 ארגן אש"ף "פיגוע ענק" בנמל אשדוד בביצוע פת"ח, באמצעות אוניית הנוסעים האיטלקית "אקילה לאורו" שהייתה אמורה לעגון בו בדרכה ממצרים לישראל – תוך חטיפת בני ערובה. הפיגוע סוכל בכך שהמחבלים נתקלו בקשיים כשמצרים גילתה על מטרותיהם, והם סרו מתוכניתם ושחררו את בני הערובה הנוצרים כשנקראו לשוב לפורט סעיד.

== לאחר הפיגוע ==
לאחר האירוע, נבנו שתי אנדרטאות זיכרון לנרצחים בפיגוע; האחת בשדרות בן-גוריון פינת שדרות הרצל בעיר אשדוד, אנדרטה עשויה כגשר מתכת מבוקע ומעליו שחפים מרחפים. השנייה היא כיכר בכניסה לנמל שנקראת "כיכר השמונה", לזכר שמונה מעובדי הנמל שנהרגו בפיגוע, כיכר ובה שמונה עצי זית.

ב-31 באוקטובר 2023 במהלך מלחמת חרבות ברזל נהרג בג'באליה אברהם ביארי, שהיה מעורב בשילוח מחבלים לפיגוע.

==ראו גם==
*פיגועי התאבדות בישראל

== קישורים חיצוניים ==

*
==הערות שוליים==

נמל אשדוד
קטגוריה:נמל אשדוד
נמל אשדוד
נמל אשדוד
נמל אשדוד
נמל אשדוד
ישראל קרישטל

תעודת רישום מגורים - משפחת קרישטל - לודז' 1918
תמונה מתוך תעודה המעידה על שנת לידתו של ישראל קרישטל, שהונפקה ב-1931, כשהיה בן 28, התגלתה בפולין ונמסרה למשפחה
ישראל יצחק קרישְׂטל (כ"ג באלול תרס"ג, 15 בספטמבר 1903 - כ' באלול תשע"ז, 11 באוגוסט 2017) היה ניצול שואה ויצרן ממתקים, אשר הוכר כניצול השואה המבוגר ביותר אי פעם. בשנת 2016, בהגיעו לגיל 112, הוכרז על ידי ספר השיאים של גינס כגבר המבוגר ביותר החי בעולם. 

קרישטל הוא הישראלי והיהודי שהגיע לגיל המופלג ביותר, שתאריך לידתו ידוע בוודאות. נכון לשנת 2024, הוא במקום ה-11 ברשימת הגברים המבוגרים ביותר שתועדו אי פעם בעולם.<ref></ref>

==ביוגרפיה==
קרישטל נולד למשפחה יהודית דתית בז'רנוב שבפולין, אז חלק מהאימפריה הרוסית. בגיל שלוש החל ללמוד ב"חדר", וקיבל חינוך יהודי דתי. בגיל 10 התייתם מאמו. עם פרוץ מלחמת העולם הראשונה נלקח אביו בשבי הרוסי, וקרישטל לא ראה אותו במשך ארבע שנים. הוא ואחיו פוצלו בין דודיהם, והוא עצמו עבר לגור עם דודתו בגיל 12. בתום המלחמה שב האב לביתו, אך נפטר זמן קצר לאחר מכן, בפורים 1919, כאשר קרישטל היה בן 15 וחצי.

בשנת 1920 עבר ללודז', והחל לעבוד במפעל הממתקים המשפחתי, שבו הפך למומחה בייצור ממתקים. נישא בשנת 1928 ונולדו לו שני ילדים.

לאחר כיבוש פולין בידי גרמניה הנאצית במלחמת העולם השנייה המשיך בייצור ממתקים, גם כשהייה בגטו לודז', חלק מהזמן בסתר וחלק מהזמן בעידודו של מרדכי חיים רומקובסקי, ראש היודנראט בגטו. שני ילדיו נפטרו בגטו. עם חיסול הגטו באוגוסט 1944 נשלחו הוא ואשתו למחנה ההשמדה אושוויץ. אשתו נספתה במחנה והוא נשלח לעבודת כפייה, אך שרד. עם שחרור המחנה בידי הצבא האדום נלקח לבית חולים וחזר לייצר ממתקים לחיילי הצבא. הוא חזר ללודז' ושיקם את חנות הממתקים שלו. ישראל נישא בשנית ב-1947 ונולד לו בן.

בשנת 1950 עלה לישראל עם משפחתו, התיישב בחיפה, ונולדה לו בת. תחילה עבד במפעל ממתקים מקומי ובהמשך הפך לעצמאי, ייצר ממתקים בביתו ומכר אותם בקיוסק. בשנת 1952 פתח מפעל לממתקים, "שר את קרישטל", שפעל עד 1970. עם סגירת המפעל חזר לייצר ממתקים בביתו עד לפרישתו לגמלאות.

בפברואר 2014, בהיותו בן 110, קרישטל היה ניצול השואה המבוגר ביותר בשעתו ואחד הגברים מאריכי-החיים ביותר בעולם. בינואר 2016, לאחר פטירתו של יאסוטרו קואידה מיפן, הפך קרישטל לגבר המבוגר בעולם.

במרץ 2016 הוכר רשמית על ידי ספר השיאים של גינס כגבר המבוגר בעולם, על פי מסמכים שנמצאו בפולין ושאישרו את גילו. קרישטל התגאה בהיותו מניח התפילין הוותיק ביותר החי בדורו.

קרישטל נפטר ב-11 באוגוסט 2017, בגיל 113 ו-330 ימים.

==ראו גם==
* זכריה בראשי

==קישורים חיצוניים==

* 
* 
* 
* 
* 
* 
* 
* 
* 
* 
* [http://jri-poland.org/psa/lodz-registration-card-scans.htm סקירה לגבי כרטיסי רישום המגורים של ישראל קרישטל בלודג'] באתר JRI-POLAND
* 
* 
* 
* 
* 

== הערות שוליים ==

קטגוריה:יהודים בשואה: פולין
קטגוריה:ניצולי השואה
קטגוריה:עולים לאחר קום המדינה: 1948–1950
קטגוריה:שיאני גינס ישראלים
קטגוריה:יהודים שהגיעו לגיל 110
קטגוריה:אסירים במחנה הריכוז אושוויץ
קטגוריה:מגדנאים ישראלים
קטגוריה:יהודים שהגיעו לגיל מאה
קטגוריה:אישים שהגיעו לגיל מאה
קטגוריה:ישראלים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1903
קטגוריה:ישראלים שנפטרו ב-2017
רות טנא

רות טנא (20 במרץ 1936 - 8 במרץ 2016) הייתה מורה וסופרת ילדים ישראלית.

== ביוגרפיה ==
רות טנא נולדה ב-1936 בפתח תקווה בשם רות טילס להוריה אלטה ומנחם טילס שעבדו כאיכרים במושבה. רות הייתה בכורה ולאחריה נולדו אחותה יפה ואחיה אליעזר. סיימה את בית ספר תיכון בפתח תקווה והוסמכה כמורה בבית-המדרש למורים בגבעת השלושה. לאחר סיום לימודיה עבדה תקופה כמורה בבית ספר קרול שבעיר הולדתה ובמקביל כתבה סיפורים ומאמרים לעיתונות. החל משנת 1964 החלה לפרסם ספרי ילדים.

בשנים 1977 עד 1980 שהתה עם בעלה בשליחות בגרמניה וגם שם לא פסקה מלכתוב.

בשנותיה האחרונות התנדבה רות בבית החולים השרון, באגודה למען החייל ועוד.

רות נישאה לצבי טנא ולזוג נולד בן אחד (דורון טנא). נפטרה בשנת 2016 בפתח תקווה והובאה לקבורה בבית הקברות סגולה בעיר.

== נושאי כתיבתה ==
כתיבתה של רות מתאפיינת ברגישות, עד כדי רגשנות. היא משלבת את המציאות העכשווית של בני הנוער עם התרפקות נוסטלגית על שנות הנעורים התמימות. בספריה ומאמריה היא מתייחסת לבעיות איתן מתמודד הנוער כמו אלימות ושכול.

== ספריה ==
* חלומו של דורון, הוצאת יהושע צ'צ'יק, 1964.
* אבא שלי גבור, הוצאת יהושע צ'צ'יק, 1965.
* טיס נולד במושבה, הוצאת יהושע צ'צ'יק, 1965.
* נבחרת העצמאות, הוצאת יהושע צ'צ'יק, 1965.
* דורון שלי, הוצאת מסדה, 1966.
* שי וגיל, הוצאת יבנה, 1967.
* הסניטר, הוצאת אל"ף, 1969.
* כומתות בצבעים, הוצאת אל"ף, 1969.
* יום הולדת לדורון, הוצאת עפר, 1970.
* הקיץ הארוך ביותר, הוצאת בוסתן, 1973.

== חברות בארגונים ==
* חברה בסומליו"ן.
* חברה בארגון העולמי לסופרי ילדים (IBBY).
* חברה באגודת הסופרים העברים במדינת ישראל.

== לקריאה נוספת ==
* אוריאל אופק, לקסיקון אופק לספרות ילדים, הוצאת זמורה ביתן, 1985.

== קישורים חיצוניים ==
* 
* [https://web.archive.org/web/20160804031523/http://hebrew-writers.org/lacs-in.asp?catalogid=203 טנא-טילס רותי], באתר "אגודת הסופרים העבריים"
* [http://www.pisga-pt.org.il/webPro/project/katava1.asp?codeClient=902&CodeSubWeb=0&id=107233&projId=23140 רות טנא טילס], באתר "מרכז פסג"ה פתח תקווה"
* [https://www.youtube.com/watch?v=MYJhPPrwuHA "סופרים קוראים" - רות טנא טילס], באתר יוטיוב

== הערות שוליים ==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:נשים הקבורות בבית הקברות סגולה
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2016
קטגוריה:ישראלים שנפטרו ב-2016
עונת 1955/1956 בליגה א'

עונת 1955/1956 בליגה א הייתה העונה הראשונה של ליגה א' כליגה השנייה בחשיבותה בכדורגל בישראל. לראשונה משחקים בליגה השנייה נערכו על בסיס כלל ארצי. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. בתום העונה סיימה הכח תל אביב במקום הראשון וזכתה להשתתף במשחקי המבחן לליגה העליונה לקראת עונת 1956/1957, בהם הפסידה למכבי יפו אשר נותרה בליגה העליונה. 

בסיום העונה 3 קבוצות ירדו לליגה ג' ובית"ר ירושלים שרדה במשחקי המבחן. 

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות

|-bgcolor=ccccff
|1|| הכח תל אביב||22||17||2||3||47||19||28||36||עלתה למשחקי המבחן
|-
|2|| הפועל קריית חיים||22||13||4||5||60||30||30||30||rowspan=7|
|-
|3|| הפועל ירושלים||22||9||7||6||38||33||5||25
|-
|4|| הפועל נהריה||22||8||8||6||39||34||5||24
|-
|5|| הפועל רחובות||22||8||7||7||28||28||0||23
|-
|6|| הפועל מחנה יהודה||22||7||6||9||38||33||5||20
|-
|7|| הפועל חדרה||22||9||2||11||42||38||4||20
|-
|8|| מכבי רמת גן||22||7||6||9||31||34||3-||20
|- bgcolor=#ffcccc
|9|| אחווה נוצרית חיפה ||22||9||2||11||30||40||10-||20||align=center rowspan=2|משחקי המבחן לירידת ליגה
|- bgcolor=#ffcccc
|10|| בית"ר ירושלים||22||7||3||12||26||45||19-||17
|-
|- bgcolor=#ff9999
|11|| הפועל רעננה||22||6||4||12||20||49||29-||16||align=center rowspan=2|ירדו ליגה
|-
|- bgcolor=#ff9999
|12|| הפועל בלפוריה||22||5||3||14||27||43||16-||13
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1955 בישראל: כדורגל
קטגוריה:1956 בישראל: כדורגל
קטגוריה:תחרויות כדורגל ב-1955
קטגוריה:תחרויות כדורגל ב-1956
עונת 1957/1958 בליגה א'

עונת 1957/1958 בליגה א הייתה העונה השלישית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. בתום העונה הסדירה סיימה בית"ר ירושלים במקום הראשון, והייתה אמורה להעפיל לליגה העליונה לקראת עונת 1958/1959, אך לאור אי-סדרים במהלך העונה, משחקי הליגה הופסקו במהלך המחזור ה-20 והעליות והירידות מהליגה וממנה הוקפאו.

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-
|1|| בית"ר ירושלים||20||13||4||3||33||16||17||30
| rowspan="12" |ליגה הוקפאה
ללא עליות

וללא ירידות
|-
|2|| בני יהודה תל אביב||20||12||3||5||39||26||13||27
|-
|3|| הפועל מחנה יהודה||20||11||4||5||63||41||22||26
|-
|4|| שמשון תל אביב||20||8||7||5||27||16||11||23
|-
|5|| הפועל קריית חיים||20||8||5||7||36||36||0||21
|-
|6|| מכבי חדרה||20||7||7||6||21||33||12-||21
|-
|7|| מכבי רחובות||20||6||6||8||33||29||4||18
|-
|8|| הפועל חדרה||20||6||6||8||26||30||4-||18
|-
|9|| הכח תל אביב||20||6||6||8||32||43||11-||18
|-
|10|| הפועל עפולה ||20||6||3||11||31||40||9-||15
|-
|11|| הפועל רחובות||19||4||5||10||26||42||16-||13
|-
|12|| מכבי שעריים||19||3||2||13||16||41||25-||8
|}

==ראו גם==
* גביע העשור

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]
* [http://archive.football.org.il/multimedia/PDF/Newspapers/hadashot/1958/05-14-1958.pdf החלטה על הפסקת הליגה]

קטגוריה:עונות בליגת המשנה בכדורגל בישראל
קטגוריה:1957 בישראל: כדורגל
קטגוריה:1958 בישראל: כדורגל
קטגוריה:תחרויות כדורגל ב-1957
קטגוריה:תחרויות כדורגל ב-1958
הסוכנות האירופית לבטיחות תעופה

הסוכנות האירופית לבטיחות תעופה (באנגלית: European Aviation Safety Agency; בראשי תיבות: EASA) היא סוכנות של האיחוד האירופי (EU) המופקדת על קביעה ויישום תקנות בתחום בטיחות התעופה האזרחית.
== היסטוריה ==
הסוכנות נוסדה ב-15 ביולי 2003 ומטה הסוכנות נמצא בעיר קלן בגרמניה. החל משנת 2008 מפעילה הסוכנות את מלוא סמכויותיה, אשר את חלקן נטלה מ (JAA), גוף אשר פעל באירופה החל משנת 1970 ועד לפעילותה המלאה של הסוכנות האירופית. למדינות החברות באיגוד הסחר החופשי האירופי (EFTA) נציגים בסוכנות האירופית לבטיחות תעופה.

תחומי האחריות של הסוכנות האירופית לבטיחות תעופה כוללים ביצוע מחקר וניתוח נתוני בטיחות, מתן הרשאות למפעילי חברות תעופה זרים, ייעוץ לחקיקה בתחום בטיחות התעופה באיחוד האירופי, פיקוח על יישום כללי בטיחות (כולל פקחי בטיחות תעופה) במדינות החברות ובמדינות זרות, מתן אישורי טיסה לדגמי מטוסים ולחלקי מטוסים וכן מתן היתר פעולה לארגונים העוסקים בעיצוב, ייצור ותחזוקה של מוצרי תעופה. במסגרת יוזמת הנציבות האירופית (EC) לניהול משותף של (SES) ניתנו לסוכנות האירופית לבטיחות תעופה משימות נוספות אשר יישומן החל סמוך לשנת 2013 ובהן קביעת גושי מרחב אווירי הנובעים מצרכים תפעוליים של התעופה האזרחית ואינם תלויים בגבולות המדיניים של מדינות אירופה.

==קישורים חיצוניים==

* 

==הערות שוליים==

קטגוריה:האיחוד האירופי: מוסדות
קטגוריה:תעופה אזרחית
קטגוריה:אירופה: תעופה
ג'וביסי (כדורגל)

מועדון כדורגל הנשים ג'וביסי (שמו המלא בצרפתית: Football Club Féminin Juvisy Essonne) הוא מועדון כדורגל נשים מהפרוור וירי שטיון שבפריז, צרפת.

מאז 1987, משחקת הקבוצה בליגת העל הצרפתית, ולזכותה שש אליפויות צרפת וגביע מדינה אחד.

==היסטוריה==
המועדון הוקם ב-1971 כחלק מקבוצת הכדורגל המקומית (ES Juvisy) של הקומונה ג'וביסי סור אורגה. לאחר 14 שנים התפצלה קבוצת הנשים מהמועדון, עברה לפרוורי פריז ושינתה את שמה למועדון כדורגל הנשים ג'וביסי (FCF Juvisy). למרות המעבר מג'וביסי, שמרה הקבוצה על שמה, על מנת שלא תאבד את אוהדיה ואת הגב הכלכלי שהיה לה.

ב-1987 עלתה הקבוצה לליגת העל הצרפתית, וחמש לאחר מכן זכתה באליפות הראשונה בתולדותיה. בין השנים 1994 ל-2003, זכתה הקבוצה בארבע אליפויות צרפת, וביססה את עצמה כאחת מהקבוצות המצליחות במדינה. בשנת 2004 היא השתתפה לראשונה בגביע אופ"א לנשים, אך לא הצליחה לעבור את שלב הבתים. הישג השיא שלה במפעל התרחש בשנת 2013, אז העפילה הקבוצה לחצי הגמר, ושם הודחה על ידי אולימפיק ליון.

קפטנית נבחרת צרפת לשעבר, סנדרין סובריינד, היא שיאנית ההופעות בקבוצה, כשלזכותה למעלה מ-300 משחקים ב-14 עונות. גם מלכת השערים של הנבחרת בכל הזמנים, מרינט פישון, שיחקה בקבוצה במשך מספר שנים, ואף זכתה איתה באליפות הליגה ב-2006.

==תארים==
נכון לסוף עונת 2014/15:
* ליגת העל הצרפתית (6): 1991/92, 1993/94, 1995/96, 1996/97, 2002/03, 2005/06
* הגביע הצרפתי (1): 2005

==קישורים חיצוניים==

* 

קטגוריה:קבוצות כדורגל נשים צרפתיות
קטגוריה:קבוצות כדורגל שהוקמו ב-1971
לואי טאהא

לוּאַי טאהא (בערבית: لُؤَيّ طه; נולד ב-26 בנובמבר 1989) הוא כדורגלן ערבי-ישראלי, המשחק בעמדת הבלם בהפועל עכו מהליגה הלאומית.

==קריירת מועדונים==
טאהא נולד וגדל בעראבה, ישראל, למשפחה ערבית-מוסלמית. כבכור מבין חמישה ילדים, לעבד אל כרים טאהא, מנהל בית ספר תיכון, ולזהרה לבית בדארנה.

טאהא החל לשחק כדורגל במחלקת הנוער של הפועל חיפה, וכשהיה בן 17 עבר לקבוצת הנוער של בני סכנין.

בקיץ הצטרף לאחווה עראבה מליגה ב', וב-6 באוקטובר 2007 ערך את הופעת הבכורה שלו בקריירה, בניצחון 3–2 נגד מכבי עירוני טמרה במסגרת גביע המדינה. בינואר 2008 הושאל להפועל כרמיאל מאותה הליגה, וב-1 באפריל 2008 הבקיע את שער הבכורה שלו בקריירה, בתיקו 2-2 נגד מכבי סקציה מעלות תרשיחא. בעונה שלאחר מכן חזר לאחווה עראבה והיה שותף לעלייה של הקבוצה לליגה הלאומית.

בקיץ חתם טאהא במועדון ספורט אשדוד מליגת העל. ב-1 בינואר 2011 ערך את הופעת הבכורה שלו בליגת העל, בניצחון 3–1 נגד הפועל עכו. הייתה זו הופעת הליגה היחידה של טאהא במועדון, ולאחר מכן הוא הושאל להפועל כפר סבא מהליגה הלאומית. בקיץ חתם טאהא במכבי אום אל-פחם מהליגה הלאומית, ובסיום העונה שוחרר מאשדוד וחתם בהפועל רעננה מהליגה הלאומית. ב-17 במאי 2013 הבקיע שער בניצחון 3–1 מול הפועל ירושלים, במשחק שהבטיח את עלייתה של הפועל רעננה לליגת העל.

ב-20 בינואר 2015 טאהא חתם לארבע וחצי שנים בהפועל באר שבע. ארבעה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–1 למכבי חיפה, ועד לסיום העונה ערך שמונה הופעות בליגה. בעונת 2015/2016 מיעט לשחק, אך לאחר פציעתו של ויליאם סוארס תפס טאהא את מקומו, ובסיום העונה זכה עם הקבוצה באליפות. ב-24 ביוני 2016 חתם טאהא על הארכת חוזהו בשלוש שנים נוספות, ובעונת 2016/2017 זכה עם הקבוצה באליפות שנייה ברציפות, וכן בגביע הטוטו ובתואר אלוף האלופים. בעונת 2017/2018 זכה עם הקבוצה שוב בתואר אלוף האלופים, ובהמשך הפך לשחקן הרכב קבוע וזכה עם הקבוצה באליפות שלישית ברציפות.

ב-15 ביוני 2021 עזב טאהא את הפועל באר שבע לאחר 6 שנים במדיה, וחתם בהפועל חיפה מליגת העל, המועדון בו גדל<ref></ref>. הוא נפצע תוך זמן קצר, ועקב כך גם לא היה כשיר לכל עונת 2021/2022.

ב-3 ביולי 2023 חתם הפועל עכו מהליגה הלאומית.

== קריירת בינלאומית ==
ב-24 במרץ 2018 ערך את הופעת הבכורה שלו בנבחרת ישראל הבוגרת, כשפתח בהרכב במשחק ידידות מול , שהסתיים בניצחונה של רומניה בתוצאה 2-1.<ref></ref>

==תארים==
; הפועל באר שבע
*אליפות: 2015/2016, 2016/2017, 2017/2018
*גביע הטוטו: 2016/2017
*אלוף האלופים: 2016/2017, 2017/2018
*גביע המדינה: 2019/2020

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלנים ערבים ישראלים
קטגוריה:עראבה: כדורגלנים
קטגוריה:כדורגלני אחווה עראבה
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני מכבי אום אל-פחם
קטגוריה:כדורגלני הפועל רעננה
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני נבחרת ישראל
קטגוריה:מוסלמים
קטגוריה:ישראלים שנולדו ב-1989
וריאציות סימפוניות (בלט)

וריאציות סימפוניות הוא בלט במערכה אחת של הכוריאוגרף פרדריק אשטון לצלילי היצירה האפונימית 'וריאציות סימפוניות' (M. 46) של המלחין סזר פרנק.
הופעת הבכורה הופקה על ידי Sadler's Wells Ballet בבית האופרה המלכותית, קובנט גארדן ב-24 באפריל 1946 בערב הופעות משולש; היצירות האחרות שהופקו באותו ערב היו 'מחליקי הקרח' של אשטון ואדם אפס של הכוריאוגרף רוברט הלפמן.
עיצוב התפאורה והלבוש נעשה על ידי סופי פדורוביץ׳.

==רקע==
במהלך מלחמת העולם השנייה, אשטון האזין ליצירתו של פרנק "וריאציות סימפוניות" פעמים רבות והחליט לפתח אותה לכדי תרחיש משוכלל וסיפורי שיתאים לה. קונסטן לאמברט, מנהלה המוזיקלי של Sadler's Wells Ballet, נפגש לראשונה עם שימוש ביצירה של פרנק ליצירת בלט; מאוחר יותר אשטון השליך את התסריט עליו עבד ויצר במקום זאת בלט אבסטרקטי.
במהלך המלחמה, רפרטואר הלהקה הפך יותר ויותר ספרותי ומטרתו של אשטון הייתה למנוע זאת. לא עלה בדעתו להציג יכולת המצאה או כישרון כזה אלא לבנות יצירה מופשטת יותר ולכן הציב שלושה רקדנים ושלוש רקדניות בשטח העצום של במת בית האופרה- באופן מסודר, בתפאורה ובאפקטים בלבד.

==תיאור==
המבקר A V Coton תיאר את הבלט:
״המסך עלה מעל לבמה העצומה ובקדמת הרקע העמוק הצבוע ירוק לבן מאחור, עמדו שישה רקדנים, זעירים ודוממים, לבושים כולם לבן עם מעט שחור. שום דבר לא היה מוגדר- לא המקום, לא האדם, הסיטואציה או המצב... הריווח בין הדמויות ובינם לבין שאר הבמה נתן דימוי לאינסופיות... בכל המקרים האלו כוריאוגרף מנוסה ינוע, במידה מסוימת אינטואטיבית ובמידה מסוימת אולי בכוונה, ויחדש את המטרה העיקרית של ריקוד תיאטרלי על ידי עיצוב מחדש של חומרים בסיסיים לכדי מכלול חדש ומלהיב של תמונות.

==ליהוק מקורי==
בהופעת הבכורה בפתיחת העונה, היצירה בוצעה על ידי הרקדנים:
*מרגוט פונטיין
*מוירה שרר
*פמלה מאי
*מייקל סומז
*בראיין שאו
*הנרי דנטון

בהפקה הראשונה ובחידושים מוקדמים שנעשו לה, הורגש כי היצירה תובענית במידה רבה למבצעים אותה, עד כדי חוסר יכולת להופיע בהצגה נוספת לאותו ערב. מרגרט דייל בשיחתה עם דייוויד ווגהאן סיפרה: ״על אף ש'וריאציות סימפוניות' השרתה תחושה של רוגע ורוממות יותר מיצירות בלט אחרות, בתחילה, עבור הרקדנים היא הורגשה כמרתון לכל דבר והייתה תובענית כלפיהם במידה שלא הורגשה קודם לכן... היה זה בוחן סיבולת שרקדנים בודדים בבריטניה יכלו לו באותה תקופה״.
במהלך העונה, שאו ודנטון הוחלפו על ידי הרקדנים ג׳ון הארט ואלכסנדר גרנט. 

==קישורים חיצוניים==

קטגוריה:בלט
עונת 1958/1959 בליגה א'

עונת 1958/1959 בליגה א הייתה העונה הרביעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. את העונה הסדירה סיימה בני יהודה תל אביב במקום הראשון והעפילה לליגה העליונה לעונת 1959/1960.

מכבי שעריים והפועל עפולה ירדו ליגה.

==התחרות==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=ccffcc
|1|| בני יהודה תל אביב||22||14||6||2||49||15||34||34||עלתה ליגה 
|-
|2|| הפועל קריית חיים||22||11||6||5||33||20||13||28||rowspan=9|
|-
|3|| הכח תל אביב||22||11||4||7||24||23||1||26
|-
|4|| בית"ר ירושלים||22||10||6||6||40||36||4||26
|-
|5|| מכבי חדרה||22||9||5||8||30||32||2-||23
|-
|6|| הפועל רחובות||22||9||3||10||32||33||1-||21
|-
|7|| הפועל מחנה יהודה||22||9||2||11||28||35||7-||20
|-
|8|| הפועל חדרה||22||8||3||11||33||33||0||19
|-
|9|| מכבי רחובות||22||7||5||10||26||32||6-||19
|-
|10|| שמשון תל אביב||22||8||3||11||19||29||10-||19
|- bgcolor=#ffcccc
|11|| מכבי שעריים||22||5||1||16||33||40||7-||11||align=center rowspan=2|משחקי המבחן
|- bgcolor=#ffcccc
|12|| הפועל עפולה||22||5||1||16||20||44||24-||11
|}

==קישורים חיצוניים==
* [http://football.org.il/Leagues/Pages/PreviousSeasons.aspx?LEAGUE_ID=45 טבלת התחרות]

קטגוריה:עונות בליגת המשנה בכדורגל בישראל
קטגוריה:1958 בישראל: כדורגל
קטגוריה:1959 בישראל: כדורגל
קטגוריה:תחרויות כדורגל ב-1958
קטגוריה:תחרויות כדורגל ב-1959
קולות האביב (בלט)

קולות האביב הוא בלט פה דה דה קצר של הכוריאוגרף הבריטי פרדריק אשטון לצלילי ואלס 'קולות האביב' (בגרמנית: Frühlingsstimmen) של המלחין האוסטרי יוהאן שטראוס (הבן). במקור, הלחן נכתב מתוך כוונה לצרפו כדיברטימנטו להפקת האופרטה 'העטלף' של שטראוס באופרה המלכותית לצד 'פולקת הפיצוצים', והוצג לראשונה כיצירה בפני עצמה בבלט המלכותי בשלהי 1978.

'קולות האביב' עצמה היא יצירה קצרה כבת 8 דקות ללא עלילה, ואלס וינאי ער שנכתבה לו כוריאוגרפיה. ליצירה רושם עז של קלילות ותנועות שמחות שהושפע רבות מהנועזות של בלט בולשוי.
הבלט מוצג על ידי רקדן ובלרינה, שניהם אנונימיים ומכונים 'רקדן'.

== קישורים חיצוניים ==
[https://www.youtube.com/watch?v=W6Hxyg5pnSA יוטיוב, "קולות אביב" בביצוע לין בנג'מין וקרלוס אקוסטה]

קטגוריה:בלט
צבי הירש ביאלה

רבי צבי הירש בן נפתלי הירץ אשכנזי ("חריף"), מכונה גם רבי צבי הירש ביאלה (~ה'ת"ל, 1670 – ליל ד' בתשרי ה'תק"ח, 25 בספטמבר 1748) היה רב וראש ישיבה אשכנזי-פולני מן האחרונים. רבן של ביאלה והלברשטאדט ומחבר שו"ת עטרת צבי וספרי "כוס ישועות" על התלמוד הבבלי.

==ביוגרפיה==
נולד בלבוב לרב נפתלי הירץ אשכנזי. נישא לבתו של רבי שמחה הכהן רפפורט מלובלין, גיסו היה רבי חיים הכהן רפפורט. לאחר שכיהן כרבה של ביאלא במשך תקופה, נאסר עם משפחתו בידי שליט העיר, בעקבות אירוע טראומטי שבו ניסה אחד הנסיכים לובומירסקי לחטוף את בתו הכלה והוכה, הרב שוחרר בשתדלנות שהפעיל הרב והנדבן היהודי, יהודי החצר של אוגוסט השני, יששכר ברנד להמן. שלושה ימים לאחר החתונה מתה בתו הכלה. לאחר שחרורו חזר לכהן כרב וראש ישיבה בעיר הולדתו לבוב.

הוא היה ממתנגדי שיטת הפלפול ונטה באופן כללי לפרשנות הפשט של התלמוד, הכינוי "חריף" שהיה מקובל לתיאור בעלי פלפולים סבוכים דבק בו בשל חריפותו ההגיונית. אנושיותו ועדינותו כמו גם חוסר האנוכיות שלו זיכו אותו באהבת והערצת הקהל הרחב ועמיתיו הרבנים. כשעזב את לבוב ב-1718 לטובת רבנות קהילת הלברשטאדט העשירה, עברו איתו לישיבה החדשה שהקים בעיר שמונה עשרה מתלמידיו. בין תלמידיו הרבים בלטו: רבי עקיבא איגר הראשון מהלברשטאט; רבי אלחנן אשכנזי מחבר "סדרי טהרה"; רבי ישעיה פיק ברלין מברסלאו; רבי מרדכי הלברשטאט מדיסלדורף; רבי אברהם אביש מליסא רבי מאיר ברבי מפרשבורג ורבי יצחק יוסף תאומים.

הוא נמנע מלפרסם את יצירותיו, אך השאיר כמה כתבי יד של חידושיו ברשותו וברשות אנשים פרטיים בקהילתו בהלברשטאדט. למעלה מחמישים שנה לאחר פטירתו נדפסו חלק מחידושיו בספר עטרת צבי (לבוב תקס"ד). מאה שנים מאוחר יותר נדפסו ספרי כוס ישועות על מסכת בבא קמא ומסכת שבועות (ורשה תרס"ב) ועל מסכת בבא מציעא (ורשה תר"ע).

רבי צבי הירש נפטר בהלברשטאדט ליל ד' בתשרי ה'תק"ח, 25 בספטמבר 1748 ונקבר בה.

==משפחתו==
בניו של רבי צבי הירש שימשו אף הם ברבנות:
* רבי נפתלי הירץ - רבן של קאוולא ודובנה
* רבי שמחה מדעסוי - הגהותיו לתלמוד בבלי נדפסו בסוף ש"ס וילנה 
* רבי אריה לייב - רבה של דובענקא
* רבי יוסף - ראש ישיבה בליסא
* רבי שלמה דוב בעריש (הרצפלד) - רבן של ביאלה וגלוגאו, נישא למייטל בתו של הרב יעקב יהושע פלק, ה"פני יהושע"

==קישורים חיצוניים==
* 
* 
* 
;ספריו
* 
* 
* 
* 

==הערות שוליים==

קטגוריה:רבנים: אחרונים
קטגוריה:רבנים אשכנזים
קטגוריה:ראשי ישיבה גרמנים 
קטגוריה:הלברשטאדט: רבנים
קטגוריה:ילידי 1670
קטגוריה:נפטרים ב-1748